b'\n_START_ARTICLE_\nPravni lordovi\n_START_PARAGRAPH_\nPravni lordovi (eng. Law Lords) ili Redovni prizivni lordovi (eng. Lords of Appeal in Ordinary) su bili imenovani \xc4\x8dlanovi Doma Lordova u britanskom Parlamentu koji su djelovali kao najvi\xc5\xa1i, vrhovni sud Ujedinjenog Kraljevstva sve do listopada 2009. godine. Njihov polo\xc5\xbeaj je bio ure\xc4\x91en parlamentarnim aktom iz 1876. godine. Broj im se pove\xc4\x87avao kroz povijest, a u trenutku ukinu\xc4\x87a ih je bilo 12. Ustavnim reformskim aktom Parlamenta iz 2005. godine predvi\xc4\x91eno je da \xc4\x87e funkciju suda posljednje istance preuzeti Vrhovni sud Ujedinjenog Kraljevstva, koji je s radom zapo\xc4\x8deo u listopadu 2009. godine. Time je nestala posebnost slo\xc5\xbeenog britanskog pravosu\xc4\x91a da funkciju vrhovnog suda obavljaju \xc4\x8dlanovi gornjeg doma zakonodavnog tijela te je jasno razgrani\xc4\x8dena zakonodavna od sudbene vlasti. Dvanaest posljednje imenovanih Pravnih lordova postali su prvi vrhovni suci Ujedinjenog Kraljevstva.'